गुजरात पुलिस मेरी जासूसी कर रही है : जागृति पांड्या  
जागृति पांड्या ने अहमदाबाद के पुलिस कमिश्नर और गुजरात के डीजीपी को नोटिस भेज कर 15 दिन के अंदर जवाब देने को कहा है।
गुजरात पुलिस मेरी जासूसी कर रही है। ये आरोप लगाए हैं हरेन पांड्या की पत्नी जागृति पांड्या ने। अपने आरोप साबित करने के लिए जागृति पांड्या ने पुलिस कांस्टेबल का कबूलनामा और कुछ फोटो भी पेश किए हैं। जागृति पांड्या ने अहमदाबाद के पुलिस कमिश्नर और गुजरात के डीजीपी को नोटिस भेज कर 15 दिन के अंदर जवाब देने को कहा है। गुजरात के पूर्व मंत्री हरेन पांड्या की 2003 में गोली मारकर हत्या कर दी गई थी। राज्य के पूर्व गृह मंत्री गोर्धन झड़ाफिया ने इस मामले की निंदा की है।